Všeobecné podmienky a pravidlá vernostného programu Koral Card
1. Úvodné ustanovenia
Vážení hostia,
radi by sme Vás privítali vo vernostnom programe Koral Card (ďalej len „Koral Card“), prostredníctvom ktorého odmeňujeme našich stálych zákazníkov za opakované návštevy prevádzok Safari Park, Restaurant, Café, Bowling a Laser Game v ZOC Koral.
Tieto všeobecné podmienky upravujú právne vzťahy medzi spoločnosťou OPP Development s.r.o., so sídlom Strojnícka 15, 080 01 Prešov, IČO: 36 471 488 (ďalej len „prevádzkovateľ“) a držiteľom karty Koral Card (ďalej len „držiteľ karty“).

2. Charakter a použitie karty
Koral Card slúži na evidenciu útrat a poskytovanie zliav v zapojených prevádzkach ZOC Koral.
Zľava môže byť uplatnená výlučne po predložení platnej karty pred platením účtu. Bez predloženej karty nie je možné zľavu poskytnúť.
Karta je neprenosná a môže ju využívať iba osoba, ktorej bola vydaná.

3. Úrovne vernostnej karty
Vernostný program Koral Card má tri úrovne:
· Zelená karta (základná)
· Strieborná karta
· Zlatá karta
Prechod na vyššiu úroveň prebieha automaticky po splnení stanovených podmienok. Po dosiahnutí vyššej úrovne bude držiteľovi bezplatne vystavená nová karta.

4. Zelená Koral Card (základná)
Od 01.12.2025 platia pre zelenú kartu nasledovné podmienky:
· Zelená karta je vydaná online po vyplnení registračného formulára.
· Nárok na 5 % zľavu vzniká až po dosiahnutí celkovej útraty 500 €.
· Podmienkou započítania útrat je, aby aktivácia karty prebehla do 10 dní od registrácie.
· Aktivácia karty prebieha automaticky pri prvej útrate.
· Zľavu je možné uplatniť v prevádzkach Restaurant a Café – Safari Park ZOC Koral.
· Zo zľavy sú vylúčené cigarety a tabakové výrobky, obaly.

5. Strieborná Koral Card
· Nárok na striebornú kartu vzniká po dosiahnutí celkovej útraty 1 300 € v prevádzkach Safari Park, Restaurant, Café, Bowling a Laser Game.
· Strieborná karta oprávňuje držiteľa na 10 % zľavu z celkového účtu.
· Zľavu je možné uplatniť vo všetkých zapojených prevádzkach ZOC Koral.
· Zo zľavy sú vylúčené cigarety a tabakové výrobky, obaly.

6. Zlatá Koral Card
· Nárok na zlatú kartu vzniká po dosiahnutí celkovej útraty 2 200 € v zapojených prevádzkach.
· Zlatá karta oprávňuje držiteľa na 15 % zľavu z celkového účtu.
· Zľavu je možné uplatniť vo všetkých zapojených prevádzkach ZOC Koral.
· Zo zľavy sú vylúčené cigarety a tabakové výrobky, obaly.

7. Podmienka minimálnej aktivity
· Pre všetky typy kariet (zelená, strieborná, zlatá) platí podmienka minimálnej aktivity.
· Držiteľ karty musí dosiahnuť minimálnu útratu 30 € za každý kalendárny polrok.
· V prípade, že táto podmienka nebude splnená, platnosť karty zaniká.

8. Ostatné podmienky
· Členstvo v programe Koral Card je bezplatné a určené osobám starším ako 18 rokov.
· V prípade straty alebo poškodenia karty bude karta deaktivovaná a vystavená nová.
· Držiteľ karty môže svoje členstvo kedykoľvek ukončiť.
· Prevádzkovateľ si vyhradzuje právo kartu deaktivovať v prípade zneužívania programu alebo porušenia pravidiel.
· Spoločnosť OPP - DEVELOPMENT s.r.o.  štandardne nezasiela písomné
potvrdenie o ukončení alebo vyradení z vernostného programu. Na
požiadanie zákazníka bude potvrdenie o ukončení účasti v programe
zaslané elektronicky na jeho e-mailovú adresu

.

9. Ochrana osobných údajov
Spracovanie osobných údajov prebieha v súlade s platnými právnymi predpismi GDPR a zákonom č. 18/2018 Z. z. o ochrane osobných údajov. Údaje sú spracovávané výlučne na účely prevádzkovania vernostného programu Koral Card, poskytovania zliav, marketingovej komunikácie (na základe súhlasu) a zlepšovania služieb.

10. Záverečné ustanovenia
Tieto všeobecné podmienky nadobúdajú účinnosť dňa 01.12.2025.
Prevádzkovateľ si vyhradzuje právo tieto podmienky meniť alebo dopĺňať.

